13.8.2010 Jurnalul Oficial al Uniunii Europene L 213/29 REGULAMENTUL (UE) NR. 726/2010 AL COMISIEI din 12 august 2010 de modificare a Regulamentului (CE) nr. 917/2004 de stabilire a normelor de punere în aplicare a Regulamentului (CE) nr. 797/2004 al Consiliului privind acțiunile de îmbunătățire a condițiilor de producție și comercializare a produselor apicole COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 110 coroborat cu articolul 4, întrucât: (1) Regulamentul (CE) nr. 917/2004 al Comisiei (?) stabileşte norme de punere în aplicare a programelor naționale apicole prevăzute de Regulamentul (CE) nr. 1234/2007. Contribuția financiară a Comunității la aceste programe se face pe baza recensământului apicol din fiecare stat membru, în conformitate cu anexa I la Regulamentul (CE) nr. 917/2004. (2) În comunicările statelor membre făcute în vederea actua- lizării datelor structurale cu privire la situația sectorului în conformitate cu articolul 1 litera (a) din Regulamentul (CE) nr. 917/2004, s-a modificat numărul de stupi. (3)  Prin urmare, Regulamentul (CE) nr. 917/2004 ar trebui modificat în consecință. (4)  Dat fiind că articolul 2 alineatul (3) din Regulamentul (CE) nr. 917/2004 fixează la 31 august data limită de aplicare a acţiunilor din programele apicole pentru anul la care se referă respectivele acţiuni, prezentul regulament ar trebui să se aplice începând cu anul de comercializare 2010/2011. (5) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Anexa I la Regulamentul (CE) nr. 917/2004 se înlocuieşte cu textul care figurează în anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Se aplică pentru prima dată programelor aferente anului de comercializare 2010/2011. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 12 august 2010. () JO L 299, 16.11.2007, p. 1. () JO L 163, 30.4.2004, p. 83. Pentru Comisie Președintele JosE Manuel BARROSO